【官宣】德國續留拿高斯文至2026
2024年04月19日 21:05
東網電視
更多新聞短片
拿高斯文續約至2026。(Getty Images)
德國足總周五(19日)宣布,與領隊拿高斯文達成續約協議,雙方續約兩年至2026年世盃結束,令德國可集中精神應付今夏歐國盃及兩年後北美世盃。
去年9月接掌德國教鞭嘅拿高斯文,最初只同德國足總簽約10個月,任期至今夏歐國盃結束,而佢仍然希望執教球會,並希望喺歐國盃開賽前決定未來,近日同德國足總討論後改變初衷,決定留低。
拿高斯文表示:「呢個係我內心嘅決定,能夠擔任國家隊主帥係偉大嘅榮譽。」德國足總亦發表聲明:「角逐歐國盃前確定拿高斯文繼續任教,係一個強烈信號,因為拿高斯文收到好多球會邀請,依家所有人可以集中精神應付歐國盃。」
之前拿高斯文同德國足總簽短期合約,薪酬為400萬歐元(約3,300萬港元),但都比之前執教拜仁嘅700萬歐元年薪大幅下降,今次續約雖暫未披露薪酬,但估計年薪在4、500萬歐元之間。